હજુ થોડા દિવસો પહેલા જ, રાજકોટના શાપરમાં આવેલી ફેક્ટરીમાં એક દલિત યુવાનને ચોરીની આંશકાએ ફેક્ટરીના માલિક અને કર્મચારીઓએ ઢોર માર માર્યો હોવાની ઘટના હજૂ શાંત નથી ત્યાં બીજી એક બર્બર ઘટના રાજકોટના ગોંડલથી સામે આવી છે. આ ઘટના અંગે ખાસ વાત એ છે કે આ ઘટનામાં ભાજપના સ્થાનિક નેતાઓ જ સામેલ હતા. બે યુવાનોને નગ્ન કરી સરઘસ કાઢવાના મામલે ભાજપના નેતા ભૂપત ડાભી સહિતના આઠ લોકો સામે ગુનો નોંધી તપાસ હાથ ધરાઇ છે.